Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 414/13/5506	Martin, 30.1.2014
EEČ : 2-40-43-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec maloletého XXXXX, XXXXX,  ku ktorému  má vyživovaciu povinnosť vyplývajúcu z ustanovení Zákona o rodine a určenú rozsudkom Okresného súdu XXXXX, sp. zn. XXXXX, z 07.11.2007, právoplatným dňa 19.11.2007, na základe ktorého je povinný prispievať  na maloletého XXXXX výživným v sume 66,39 EUR mesačne, počnúc dňom 01.01.2007, vždy do každého 20-teho dňa v mesiaci vopred, k rukám matky XXXXX, XXXXX, bytom XXXXX, XXXXX, obvinený, napriek tomu, že to bolo v jeho možnostiach, výživné neplatil  pravidelne a v súdom určenej výške od 01.06.2013, čím mu na bežnom výživnom vznikol dlh /vrátane mesiaca január 2014/ v sume 531,12 EUR,

lebo zanikla trestnosť činu

Odôvodnenie:
Poverený príslušník PZ, OO PZ XXXXX  pod XXXXX, uznesením  zo dňa 21.08.2013 podľa § 199 ods. 1 Tr. por. začal trestné stíhania a uznesením zo dňa 19.09.2013 podľa § 206 ods. 1 Tr. poriadku vzniesol obvinenie XXXXX, pre prečin zanedbania povinnej výživy podľa § 207 ods. 1 Trestného zákona, na skutkovom základe uvedenom vo výrokovej časti predmetného uznesenia.

Po skončení vyšetrovania bol spisový materiál predložený na tunajšiu prokuratúru spolu s návrhom na zastavenie trestného stíhania podľa § 215 ods. 1 písm. h/ Tr. por.

Obvinený XXXXX prejavil ľútosť nad svojím konaním.

Oprávnená XXXXX vo výpovedi uviedla, že obvinený XXXXX si svoju vyživovaciu povinnosť dodatočne splnil, osobne vyplatil výživné v sume 200 EUR v mesiaci september 2013 a v mesiaci december 2013 uhradil výživné v sume 332 EUR, spolu teda 532 EUR, čím zaplatil dlh na výživnom v plnej výške. Zároveň uviedla, že dieťa núdzou netrpelo. 

	Podľa § 86 Tr. zák. trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne slnil skôr, než sa súd odobral na záverečnú poradu. Ak úrad práce, sociálnych vecí a rodiny poskytol opravenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ Úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu.

	S poukazom na toto ustanovenie Trestného zákona ako aj na skutočnosť,  že obv. XXXXX si svoju vyživovaciu povinnosť dodatočne splnil, trestný čin nemal trvalo nepriaznivé následky, bolo potrebné trestné stíhanie zastaviť, nakoľko zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka